चलचित्र ‘उग्राम’ सँग मिल्दोजुल्दो ‘सलार’
केही समययता एक्सन चलचित्रले लगातार विश्वभरका बक्स अफिसमा तहल्का मच्चाइरहेका छन् । यो अवसरलाई सदुपयोग गर्न चलचित्रकर्मी पनि पछि परेका छैनन् र हलमा एकपछि अर्को एक्सन चलचित्र प्रदर्शन भइरहेका छन् । ‘बाहुबली’, ‘केजिएफ’ ‘आरआरआर’, ‘पठान’ ‘जवान’ र ‘टाइगर थ्री’ एक्सनमय चलचित्रमा कोसेढुङ्गा नै साबित भए । त्यसयता यो प्रवृत्ति यसरी जारी छ कि रोकिने कुनै सङ्केत नै देखिँदैन ।
काठमाडौँ, पुस ११ गते । केही समययता एक्सन चलचित्रले लगातार विश्वभरका बक्स अफिसमा तहल्का मच्चाइरहेका छन् । यो अवसरलाई सदुपयोग गर्न चलचित्रकर्मी पनि पछि परेका छैनन् र हलमा एकपछि अर्को एक्सन चलचित्र प्रदर्शन भइरहेका छन् । ‘बाहुबली’, ‘केजिएफ’ ‘आरआरआर’, ‘पठान’ ‘जवान’ र ‘टाइगर थ्री’ एक्सनमय चलचित्रमा कोसेढुङ्गा नै साबित भए । त्यसयता यो प्रवृत्ति यसरी जारी छ कि रोकिने कुनै सङ्केत नै देखिँदैन ।चलचित्र ‘सलार’ को कथा खानसार नामक राज्यमा राजा मन्नार (जगपति बावु) छोरा बर्धराज मन्नार (पृथ्वीराज सुकुमारन) लाई आफ्नो उत्तराधिकारी बनाउन चाहन्छन् तर अर्कोतर्फ राजा मन्नारका मन्त्री र सल्लाहकारहरूले विद्रोहको योजना बनाइरहेका हुन्छन् । उनीहरूले बावु–छोराविरुद्ध षड्यन्त्र रचिरहेका हुन्छन् । मन्त्री र सल्लाहकारले रुस र सर्बियाका सेनासँग हात मिलाएर खानसारमाथि आक्रमण गर्छन् । बर्धराज खानसारबाट भाग्न सफल हुन्छन् र आफ्नो बाल्यकालको नजिकको साथी देवा (प्रभास) कहाँ पुगेर सबै इतिवृत्तान्त बताउँछन् । बर्धराजलाई खानसारको निर्विवाद उत्तराधिकारी बनाउन देवा आफ्नो टाउकोमा कफन लगाएर निस्कन्छन् । देव आफ्ना साथी बर्धराजलाई आफ्नो उत्तराधिकारी बनाउन सफल हुन्छन् । दुई साथीबिच मनमुटाव हुन्छ । यिनै कुराको सवाल र जवाफ चलचित्रभित्र लुकेका छन् । देवाले आफ्नो साथीको राज्य र आफ्नो मित्रता बचाउन के कस्ता तरिका अपनाउँछन् भन्ने नै चलचित्रको मुख्य विषय हो ।  चलचित्रमा निर्देशक प्रशान्त नीलले प्रभासलाई उत्कृष्ट एक्सन नायकका रूपमा प्रस्तुत गरेका छन् । उनको अनुहारको भावले एक अद्भुत अभिनेता बनाउँछ ।  प्रभासको अभिनय र संवाद उत्कृष्ट छ । उनको विपरीत पृथ्वीराज सुकुमारन पनि कुनै कुरामा कम देखिँदैनन् । साउथका कलाकारको सबैभन्दा ठुलो विशेषता यो हो कि उनीहरूले आफ्नो अभिनयमा कहिले पनि अन्य कलाकारलाई हाबी हुन दिँदैनन् । एक्सन, प्रेमिल, भावनात्मक वा कमेडी नायक होस् उनीहरू आफ्नो चरित्रमा डुबेर अभिनय गर्छन् । नायिका श्रुति हासन सुन्दर देखिएकी छिन् भने उनले आफ्नो अभिनय क्षमता अझै निखार्दै लगेकी छिन् । चलचित्रका दृश्यहरू रक्तपात र एक्सनले भरिपूर्ण छन् । अन्य कलाकारले पनि चलचित्रलाई शतप्रतिशत साथ दिएका छन् ।निर्देशक नीलले २०१४ मा ‘उग्राम’ नामक चलचित्र बनाएका थिए र सलारको कथा पनि सोही चलचित्रसँग मिल्दोजुल्दो छ । नीलको मनमा जुन कथा थियो, त्यसलाई उनले पर्दामा राम्रोसँग प्रस्तुत गरेका छन् । यति ठुला कलाकारसँग काम गर्नु आफैँमा ठुलो चुनौती हो तर उनले सबै कलाकारबाट उत्कृष्ट काम मात्र गरेनन् । महाकाव्य जस्तो देखिने चलचित्रको निर्देशनमा पनि उत्कृष्टता देखाएका छन् । राम्रो छायाङ्कन स्थल छनोट गरिएको र पात्रको गेटअप र लुक्स आकर्षक छ । चलचित्रको एक्सन अन्तिमसम्म कायम राखिएको छ । यो हेरिसकेपछि दर्शकले यसको अर्को भागको उत्सुकतापूर्वक प्रतीक्षा गर्ने छन् । चलचित्रको हरेक दृश्य रोमाञ्चक छ । चलचित्र हेरिसकेपछि दर्शकलाई टिकटको पैसा फजुलमा खर्च भयो भन्ने कतै लाग्दैन ।    